b'\n_START_ARTICLE_\nKecerunan elektrokimia\n_START_PARAGRAPH_\nKecerunan elektrokimia\xc2\xa0(\xda\xa9\xda\x86\xd8\xb1\xd9\x88\xd9\x86\xd9\x86 \xd8\xa7\xd9\x8a\xd9\x84\xd9\x8a\xda\xa9\xd8\xaa\xd8\xb1\xd9\x88\xda\xa9\xd9\x8a\xd9\x85\xd9\x8a\xd8\xa7) ialah suatu kecerunan keupayaan elektrokimia, biasanya\xc2\xa0untuk suatu\xc2\xa0ion yang boleh merentasi suatu membran. Kecerunan\xc2\xa0terdiri daripada dua bahagian iaitu kecerunan kimia atau perbezaan dalam kepekatan zat terlarut merentasi membran dan kecerunan elektrik atau perbezaan dalam cas merentasi membran. Apabila terdapat kepekatan yang tidak sama bagi ion yang merentasi membran telap, ion akan bergerak merentasi membran dari kawasan berkepekatan lebih tinggi ke kawasan berkepekatan lebih rendah melalui resapan ringkas._NEWLINE_Ion juga membawa cas elektrik\xc2\xa0yang membentuk keupayaan elektrik merentasi membran. Jika terdapat pengagihan yang tidak sama merentasi membran, perbezaan dalam keupayaan elektrik akan menjana suatu daya yang memacu resapan ion sehingga cas tersebut diseimbangkan di kedua-dua sisi membran.'